Tbilisoba
Tbilisoba (gruzincha: თბილისობა) — har yili nishonlanadigan, oʻrim-yigʻim va Tbilisi shahriga bagʻishlangan milliy bayram boʻlib, anʼanaviy tarzda Gruziya poytaxtida oktabr oyining birinchi dam olish kunida nishonlanadi. Bu vaqtda shaharda yarmarkalar, namoyishlar, konsertlar va sport tadbirlari tashkil etiladi. Shuningdek, taniqli sanʼat va sport arboblarini "Tbilisining faxriy fuqarosi" unvoni bilan taqdirlash marosimi boʻlib oʻtadi. Bayram birinchi marta 1979-yil 28-oktabrda nishonlangan va oʻshandan beri, har yili nishonlanib kelinmoqda, 1990-yillar boshidagi siyosiy beqarorlik davri bundan mustasno. 2010-yillarning boshlarida bayram Gruziya madaniyati festivali sifatida sobiq SSSRning ayrim mamlakatlarida ham nishonlangan: Rossiyada, Belarusiyada, Ukrainada. Misol uchun, Moskvada 2016-yil oktabr oyida oltinchi marta ketma-ket nishonlangan.